# Moció de censura contra Mariano Rajoy de 2018

La moció de censura contra Mariano Rajoy, president del Govern d'Espanya, es va celebrar entre el 31 de maig i l'1 de juny de 2018. La moció va ser registrada pel Partit Socialista Obrer Español (PSOE) el 25 de maig, després que l'Audiència Nacional espanyola va sentenciar que el Partit Popular (PP) s'havia beneficiat de l'esquema de suborns il·legals per a contractes del cas Gürtel, amb els tribunals confirmant l'existència d'una comptabilitat i finançament estructural que es va desenvolupar en paral·lel amb l'oficial des del moment de la fundació del partit el 1989.

## Disposicions

La Constitució espanyola de 1978 requereix que les mocions de censura siguin proposades per almenys una desena part dels diputats (35 de 350). La moció també ha d'incloure un candidat alternatiu per a President del Govern, ja que les mocions de censura a Espanya són constructives. Perquè una moció de censura tingui èxit, s'ha d'obtenir el vot favorable de la majoria absoluta al Congrés dels Diputats. Ha de passar un període mínim de cinc dies després de la inscripció de la moció de censura abans de poder votar. Les altres parts tenen dret a presentar propostes alternatives dins dels dos primers dies posteriors a la inscripció. Si la moció de censura no fos aprovada pel Congrés, els signataris no en podran presentar cap més durant el mateix període de sessions.
   1. El Congrés dels Diputats pot exigir la responsabilitat política del Govern mitjançant l'adopció de la moció de censura per majoria absoluta. 2. La moció de censura haurà de ser proposada com a mínim per la desena part dels Diputats i haurà d'incloure un candidat a la Presidència del Govern. 3. La moció de censura no podrà ser votada fins que hagin transcorregut cinc dies des de la presentació. Dins els dos primers dies d'aquest termini podran presentar-se mocions alternatives. 4. Si la moció de censura no fos aprovada pel Congrés, els signataris no en podran presentar cap més durant el mateix període de sessions.
   — Constitució espanyola de 1978
Al mateix temps, el President del govern no pot dissoldre les Corts Generals i convocar eleccions generals mentre hagi una moció de censura pendent.
Si la moció de censura té èxit, el president del govern sortint abandona el seu càrrec. El candidat que el reemplaça rep automàticament la confiança del Congrés dels Diputats, i immediatament és nomenat President del Govern pel Rei.
   1. Si el Congrés nega la confiança al Govern, aquest presentarà la dimissió al Rei. A continuació s'haurà de procedir a la designació de President del Govern segons el que disposa l'article 99. 2. Si el Congrés adopta una moció de censura, el Govern presentarà la dimissió al Rei, i s'entendrà que resta investit de la confiança de la Cambra el candidat proposat dins la moció als efectes previstos per l'article 99. El Rei el nomenarà President del Govern.
   — Constitució espanyola de 1978

## Antecedents

La moció de censura va ser registrada pel Partit Socialista Obrer Espanyol (PSOE) el 25 de maig, després que l'Audiència Nacional espanyola sentenciés que el Partit Popular (PP) es va veure beneficiat del règim de suborns per contractes il·legal del cas Gürtel, i el tribunal van confirmar l'existència d'una estructura il·legal de comptabilitat i finançament que va funcionar en paral·lel amb l'oficial del partit des de la fundació del partit el 1989. L'Audiència Nacional va confirmar que el PP va ajudar a establir «un sistema genuí i efectiu de corrupció institucional a través de la manipulació de la contractació pública central, autonòmica i local», i va considerar que Rajoy no havia estat «veraç» en el seu testimoni com a testimoni durant el judici.
Els socialistes van tramitar la iniciativa, fins i tot abans d'iniciar la reunió de l'executiva en la qual s'havia de discutir els detalls de la moció. El president del PSOE, Pedro Sánchez va anunciar que volia establir un govern de transició que asseguri la «governança» del país i recuperar la «normalitat democràtica» arran de la crisi política desencadenada pel cas Gürtel, per després convocar aviat unes eleccions generals. La moció de censura es va presentar amb les signatures dels 84 diputats socialistes. Unidos Podemos (l'aliança de Podemos i Izquierda Unida, entre d'altres), Esquerra Republicana de Catalunya (ERC), el Partit Demòcrata Europeu Català (PDeCAT), Compromís i Nueva Canarias (NCa) van anunciar immediatament el seu suport a la moció de censura. Alhora, Ciutadans (Cs) va certificar el final del seu suport al govern de Rajoy i va demanar que es fessin unes eleccions generals anticipades mentre va expressar la seva desconnexió de la maniobra de Sánchez. Fonts del govern i del PP van reconèixer que la moció tenia perspectives reals d'èxit, ja que el suport del PSOE i Unidos Podemos, juntament amb el dels partits nacionalistes perifèrics, seria suficient per a obtenir la majoria absoluta requerida.
El 26 de maig, el PSOE va acceptar a convocar les eleccions anticipades demanades per Cs a canvi que donessin el seu suport a la moció de censura. El govern de Rajoy va admetre haver perdut el control de la legislatura i no va descartar veure's obligat a convocar eleccions anticipades per a finals de 2018 o principis de 2019, fins i tot si arribés a superar la moció.
El 28 de maig de 2018, la presidenta del Congrés dels Diputats Ana Pastor anuncia que la moció de censura serà debatuda el 31 de maig i l'1 de juny de 2018, i després es votarà.

## La moció de censura
### El debat

Aquesta moció va ser debatuda entre els dies 31 de maig i 1 de juny de 2018.
En el primer dia de debat, el 31 de maig, Pedro Sánchez va dir davant dels parlamentaris que no té intenció de revocar a la llei de pressupostos per al 2018, aprovada pocs dies abans, destacant la «responsabilitat» i la «voluntat de garantir la governabilitat i l'estabilitat». També va dir que volia ser el defensor de la descentralització i que es negava a explotar políticament el debat territorial «per a no enfocar el que ens separa». Afirma que el seu gabinet tindria l'objectiu de tornar a connectar amb totes les comunitats autònomes i d'obrir un «diàleg entre el Govern d'Espanya i el nou govern català i amb el govern basc». A continuació, es va comprometre a formar un «govern socialista, paritari i proeuropeu que garanteixi l'estabilitat fiscal, i que farà aplicarà la Constitució, que farà del diàleg la seva manera de fer política amb totes les forces polítiques i tots els governs autònoms», i la participació a partir de llavors per a fixar la data de la propera elecció general «per consens». Fins llavors, va dir que el programa serà «d'estabilitat, de moderació, progressiu i consensuat».
Més tard, durant el dia, el Partit Nacionalista Basc recolza la moció, que li garanteix 180 vots a favor. Per la seva banda, Rajoy exclou la dimissió, l'única solució per evitar la seva destitució i permetre el manteniment transitori del PP al poder .

### La votació

El dia 1 de juny de 2018 es va votar la moció de censura, finalitzant amb èxit i donant com a resultat la destitució del president Rajoy i el seu Govern per 180 vots a favor, 169 en contra i 1 abstenció; i la investidura de Pedro Sánchez com a president del Govern.
| Candidat | Data | Vot | | | | | | | | | | | | | | Total |
| Pedro Sánchez (PSOE) | 1 de juny de 2018 Majoria absoluta requerida (176/350) | Sí | | 84 | 67 | | 9 | 8 | 5 | 4 | 2 | | | | 1 | (180/350) |
| Pedro Sánchez (PSOE) | 1 de juny de 2018 Majoria absoluta requerida (176/350) | No | 134 | | | 32 | | | | | | 2 | | 1 | | (169/350) |
| Pedro Sánchez (PSOE) | 1 de juny de 2018 Majoria absoluta requerida (176/350) | Abstencions | | | | | | | | | | | 1 | | | (1/350) |
| Pedro Sánchez (PSOE) | 1 de juny de 2018 Majoria absoluta requerida (176/350) | Absències | | | | | | | | | | | | | | (0/350) |
Pedro Sànchez va ser nomenat pel rei Felip VI l'1 de juny de 2018 i va prendre possessió del seu càrrec davant seu el 2 de juny de 2018, sense la presència de cap símbol religiós, a diferència de la resta de presidents.
Aquesta va ser la quarta moció de censura des de la Transició Espanyola a la democràcia i la segona presentada contra Mariano Rajoy després de la d'Unidos Podemos l'any anterior, així com la primera de tota la democràcia espanyola en resultar aprovada.

## Referències

* ↑ Jones, Sam «Court finds Spain's ruling party benefited from bribery scheme». , 24-05-2018 [Consulta: 25 maig 2018].
* ↑ Jones, Sam «Spanish socialists file no-confidence motion against Mariano Rajoy». , 25-05-2018 [Consulta: 25 maig 2018].
* ↑ Cortizo, Gonzalo «El PSOE registra en el Congreso la moción de censura contra Rajoy» (en castellà). eldiario.es, 25-05-2018 [Consulta: 25 maig 2018].
* 1 2 «Qué hace falta para que la moción de censura a Rajoy salga adelante» (en castellà). eldiario.es, 25-05-2018 [Consulta: 25 maig 2018].
* ↑ «Constitució espanyola». boe.es.
* ↑ Jones, Sam «Court finds Spain's ruling party benefited from bribery scheme». The Guardian, 24-05-2018 [Consulta: 25 maig 2018].
* ↑ Jones, Sam «Spanish socialists file no-confidence motion against Mariano Rajoy». The Guardian, 25-05-2018 [Consulta: 25 maig 2018].
* ↑ Cortizo, Gonzalo «El PSOE registra en el Congreso la moción de censura contra Rajoy» (en castellà). eldiario.es, 25-05-2018 [Consulta: 25 maig 2018].
* ↑ Vázquez, Ángeles «El PP y Correa tejieron "un sistema de corrupción institucional", según la Audiencia» (en castellà). El Periódico de Catalunya, 24-05-2018 [Consulta: 25 maig 2018].
* ↑ Campos, Miguel Ángel «El testigo Rajoy no fue "verosímil" al negar la caja b» (en castellà). Cadena SER, 24-05-2018 [Consulta: 25 maig 2018].
* ↑ «Might Spain be headed for a snap election?». The Economist, 25-05-2018 [Consulta: 25 maig 2018].
* ↑ Cortizo, Gonzalo «Pedro Sánchez anuncia la moción de censura para formar "un gobierno del PSOE" y pide el voto de todos los partidos» (en castellà). eldiario.es, 25-05-2018 [Consulta: 25 maig 2018].
* ↑ Romero, Juanma «Sánchez dice que primero será presidente y gobernará y luego convocará elecciones» (en castellà). El Confidencial, 25-05-2018 [Consulta: 25 maig 2018].
* ↑ ; Santos, Pilar; Sánchez, Rosa María «ERC y PDeCAT se inclinan por apoyar la moción de censura de Sánchez contra Rajoy» (en castellà). eldiario.es, 25-05-2018 [Consulta: 25 maig 2018].
* ↑ Vázquez, Ángeles «El PP, ante la crisis más profunda de la 'era Rajoy' tras la sentencia de la Gürtel» (en castellà). , 25-05-2018 [Consulta: 25 maig 2018].
* ↑ Esteban, Paloma «Rivera pide elecciones anticipadas pero descarta la moción de censura de Sánchez» (en castellà). El Confidencial, 25-05-2018 [Consulta: 25 maig 2018].
* ↑ ; Aduriz, Íñigo «Moncloa asume que es "posible" que la moción de censura contra Rajoy salga adelante». eldiario.es, 25-05-2018 [Consulta: 25 maig 2018].
* ↑ Palomera, Esther «Rajoy entra en tiempo de descuento» (en castellà). El Huffington Post, 25-05-2018 [Consulta: 25 maig 2018].
* ↑ «El PSOE acepta convocar elecciones en "unos meses" si Ciudadanos apoya la moción de censura de Pedro Sánchez» (en castellà). eldiario.es, 26-05-2018 [Consulta: 26 maig 2018].
* ↑ «El PSOE acepta la condición de Ciudadanos de convocar elecciones tras la moción de censura» (en castellà). , 26-05-2018 [Consulta: 26 maig 2018].
* ↑ Cortizo, Gonzalo «El Gobierno admite la pérdida de control sobre la legislatura» (en castellà). eldiario.es, 26-05-2018 [Consulta: 26 maig 2018].
* ↑ «Rajoy confía en superar la moción de censura y convocar elecciones para marzo». , 26-05-2018 [Consulta: 26 maig 2018].
* ↑ «Rajoy, sin margen para seguir» (en castellà). , 27-05-2018 [Consulta: 27 maig 2018].
* ↑ Alberola, Miquel; García de Blas, Elsa «La moción de censura a Rajoy se debatirá este jueves y viernes» (en castellà). El País, 28-05-2018.
* ↑ Cortizo, Gonzalo «Pedro Sánchez anuncia que mantendrá los Presupuestos de Rajoy para conseguir el apoyo del PNV» (en castellà). eldiario.es, 31-05-2018.
* ↑ «Pedro Sánchez gana la moción de censura y se convierte en el séptimo presidente de la Democracia» (en castellà). [Consulta: 2 juny 2018]. «Còpia arxivada». Arxivat de l'original el 2018-06-12. [Consulta: 2 juny 2018].
* ↑ «Qué han votado los partidos y por qué en la moción de censura a Rajoy». El País, 01-06-2018.
* ↑ Merino, Juan Carlos «El PSOE registra una moción de censura contra Mariano Rajoy». , 25-05-2018 [Consulta: 26 maig 2018].
* ↑ Gil, Ivan «Iglesias reitera su apoyo sin condiciones ni exigencias de sillones a Pedro Sánchez». El Confidencial, 25-05-2018 [Consulta: 26 maig 2018].
* ↑ Puente, Arturo «ERC da por hecho el sí a Pedro Sánchez mientras el PDeCAT pactará su posición con el PNV». eldiario.es, 30-05-2018 [Consulta: 30 maig 2018].
* ↑ ; Cortizo, Gonzalo «El PDeCAT votará lo mismo que ERC y asegura que está "en contacto con el PNV"». eldiario.es, 30-05-2018 [Consulta: 30 maig 2018].
* ↑ ; Aduriz, Iñigo «El PNV confirma el final de la presidencia de Mariano Rajoy». eldiario.es, 31-05-2018 [Consulta: 31 maig 2018].
* ↑ Alós, Carlos «Compromís dará apoyo a cualquier moción de censura que desaloje a Rajoy». , 25-05-2018 [Consulta: 26 maig 2018].
* ↑ «EH Bildu votará a favor de la moción pero avisa que el rechazo a Rajoy «no es un apoyo al PSOE»». Naiz, 31-05-2018 [Consulta: 31 maig 2018].
* ↑ «NC votará a favor de la moción de censura si es para investir a Pedro Sánchez». , 25-05-2018 [Consulta: 26 maig 2018].
* ↑ Romero, Alexis «El PP: "Está moción de censura debilita a España"». , 25-05-2018 [Consulta: 26 maig 2018].
* ↑ Pérez Colomé, Jordi «Ciudadanos no apoyará la moción». , 25-05-2018 [Consulta: 26 maig 2018].
* ↑ «UPN no apoyará la moción de censura y ve "oportuno" nuevas elecciones». , 25-05-2018 [Consulta: 26 maig 2018].
* ↑ «Foro Asturias rechaza la moción de censura de Sánchez: "No se puede arreglar España con quien quiere romperla"». , 25-05-2018 [Consulta: 26 maig 2018].
* ↑ «CC anuncia por sorpresa su abstención en la moción de censura y tiende su mano a Sánchez». Europa Press, 31-05-2018 [Consulta: 31 maig 2018].
* ↑ «El Rey firma el nombramiento de Pedro Sánchez como presidente tras recibir a Pastor». [Consulta: 2 juny 2018].
* ↑ País, El «Moción de censura: Sánchez, presidente» (en castellà). , 02-06-2018 [Consulta: 2 juny 2018].

## Vegeu també

* Consell de Ministres d'Espanya (XII Legislatura)
* Moció de censura constructiva
* Moció de confiança